laion/Wikipedia-Exotic huggingface dataset:
יחסי אוסטרליה–ספרד

בין אוסטרליה לספרד יחסי חוץ מפותחים וחיוביים. שתי המדינות חברות בארגון לשיתוף פעולה ולפיתוח כלכלי. לאוסטרליה שגרירות במדריד, ומאז חודש מאי 1968 לספרד שגרירות בקנברה ומאוחר יותר נפתחו קונסוליות במלבורן ובסידני. בשנת 2011 ביקרה בספרד המושלת הכללי של אוסטרליה קוונטין ברייס. בשנים 1988 ו-2009 ביקר באוסטרליה חואן קרלוס הראשון, מלך ספרד. בשנת 2009 ביקר גם פליפה השישי, מלך ספרד, שהיה אז יורש העצר. בשנת 2014 ביקר באוסטרליה ראש ממשלת ספרד מריאנו רחוי. במשך השנים שתי המדינות חתמו על הסכמים רבים, בהם הסכם הסגרה (1987); הסכם לשיתוף פעולה בנושאי תרבות, חינוך ומדע (1991); הסכם בדבר מניעת מסי כפל ומניעת התחמקות ממס (1992); הסכם לביטוח לאומי (2002); הסכם לשירותי אוויר (2009) והסכם אשרת עבודה (2014). במפקד האוכלוסין האוסטרלי 2016, 120,952 תושבים אוסטרלים טענו למוצא ספרדי, בעוד 15,391 ציינו שהם נולדו בספרד. היחסים הרשמיים בין המדינות החלו ב-26 באוקטובר 1967. עד אז, לאורך המאה ה-20, כמעט ולא התקיימו יחסים בין המדינות. בזמן מלחמת האזרחים בספרד (1939-1936) אוסטרליה, שמלכתחילה הייתה חלק מהקהילייה הבריטית, שמרה על נייטרליות. עם זאת, 66 אוסטרלים התנדבו לשרת בצד הרפובליקני במלחמה. ביולי 2017 ציינו שתי המדינות 50 שנה לכינון היחסים הדיפלומטיים ביניהן. בשנת 2017, הסחר בין אוסטרליה וספרד הסתכם ב-3.4 מיליארד דולר. יצוא הסחורות האוסטרלי לספרד הוערך ב-69.7 מיליון דולר. יצוא הסחורות הספרדי לאוסטרליה הוערך ב-2 מיליארד דולר. בשנת 2016, ההשקעות באוסטרליה בספרד הסתכם ב-5.1 מיליארד דולר, ובמקביל הסתכמו ההשקעות הספרדיות באוסטרליה ב-948 מיליון דולר.[דרוש מקור] מדיה וקבצים בנושא יחסי אוסטרליה–ספרד בוויקישיתוף ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
פורד 3 טון M1918

פורד 3 טון M1918 (באנגלית: Ford 3-Ton M1918) היה טנק קל, מהטנקים הראשונים שיוצרו בארצות הברית, מתוצרת יצרנית הרכב פורד אשר יוצר בשנת 1918. סך הכול יוצרו 15 יחידות. הייצור הראשוני של "פורד 3 טון M1918" היה של חמישה עשר טנקים, אחד מהם נשלח לצרפת לבדיקה. התכנון המקורי היה על שיתוף פעולה בשדה הקרב בין ה"פורד 3 טון M1918" לטנק הצרפתי רנו FT-17. חוזה עבור 15,000 כלי רכב אלה הוענק. עם זאת, חיל הטנקים האמריקאי ראה שהוא לא עומד בדרישות שרצו. החוזה של 15,000 הטנקים הסתיים על ידי שביתת הנשק במלחמת העולם הראשונה, משאיר רק את 15 כלי רכב המקוריים שיוצרו. יחס כח/משקל: 10.4 כ"ס לטון קיבולת מכל דלק - 17 גלון (64.35 ליטר) חימוש עיקרי - מקלע (ללא תותח) עומק מים וקרקע: 80 סנטימטר תעלות (רוחב): 2.00 מטר קירות (גובה): 80 סנטימטר יכולת טיפוס: 25° (מעלות) "פורד 3 טון M1918" "פורד 3 טון M1918" "פורד 3 טון M1918" "פורד 3 טון M1918" - תמונות "פורד 3 טון M1918" - תמונות (net-maquettes.com/pictures/ford-3-ton-1918) מדיה וקבצים בנושא פורד 3 טון M1918 בוויקישיתוף פורד 3 טון M1918, סרטון באתר יוטיוב פורד 3 טון M1918, סרטון באתר יוטיוב פורד 3 טון M1918, סרטון באתר יוטיוב "פורד 3 טון M1918" internetmodeler.com/scalemodels/flarmor/Commander-Series-1-35-Ford-3-Ton-Tank-1918 "פורד 3 טון M1918" - מפרט tanks.net/world-war-one-tanks/ford-3-ton-tank "פורד 3 טון M1918" militaryfactory.com/armor/detail "פורד 3 טון M1918" aviarmor.net "פורד 3 טון M1918" - היסטוריה FORD M1918 3-TON TANK". Historical Firearms. February 24, 2018. Retrieved February 26, 2018. "On the right of the tank was the gunner’s position and to the rear wear the two Model T engines, in total the M1918 was 14 feet in length."
קריסטבל

קריסטבל בורג (במלטית: Christabelle Borg, נולדה ב-28 באפריל 1992) היא זמרת מלטזית, אשר ייצגה את מלטה באירוויזיון 2018 עם השיר "taboo". היא משתמשת בשם הפרטי שלה קריסטבל. כנערה, קריסטבל החלה את הקריירה שלה כשהנחתה תוכניות מלטזיות לנוער. קריסטבל התחילה לנסות לייצג את מלטה באירוויזיון 2014 עם השיר "lovetricty" אך הגיע רק למקום השמיני. קריסטבל ניסתה גם לייצג את מלטה באירוויזיון 2015 עם השיר "rush" אך הגיע למקום השני אחרי אמבר אשר ייצגה את מלטה באותה שנה עם השיר "warrior". קריסטבל גם ניסתה לייצג את מלטה באירוויזיון 2016 עם השיר "kingdom" אך הגיע למקום הרביעי. קריסטבל ניסתה לייצג את מלטה באירוויזיון 2018 עם השיר "taboo", בניגוד לשנים הקודמות הצליחה קריסטבל לנצח בקדם ולייצג את מלטה באותה שנה. קריסטבל גם ניסתה לייצג את מלטה באירוויזיון הילדים 2005 עם השיר "going wild" אך לא הצליחה. קריסטבל ייצגה את מלטה באירוויזיון 2018 עם השיר "Taboo" בחצי הגמר השני. בסיום הקראת התוצאות התברר שמלטה לא עלתה לגמר וסיימה במקום ה-13. זאת לאחר שאצל השופטים הגיעה למקום החמישי עם 93 נקודות, ואצל הקהל הגיעה למקום האחרון עם 8 נקודות בלבד. מדיה וקבצים בנושא קריסטבל בוויקישיתוף קריסטבל, באתר MusicBrainz (באנגלית) קריסטבל, באתר Discogs (באנגלית) MALTESE NATIONAL FINAL 2016, natfinals.50webs.com ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
ז'אן-לאון ז'רום

ז'אן-לאון ז'רום (בצרפתית: Jean-Léon Gérôme;‏ 11 במאי 1824 – 10 בינואר 1904) היה צייר צרפתי. ז'רום נחשב לאחד מגדולי ציירי האוריינטליזם הצרפתי במאה ה-19. תלמידו של שארל גלייר שרכש לעצמו מוניטין עוד בשנות ה-40 של המאה ה-19. הוא נחשף לראשונה לנושא האוריינטלי ב-1844. ביקורו הראשון במזרח התיכון היה ב-1854 ליוון וטורקיה, ושנתיים מאוחר יותר שהה במצרים למשך 8 חודשים. לאחר מכן הפכו ביקוריו תכופים יותר, עד כי חדל מהם בשנות ה-80 של המאה ה-19. ב-1863 נתמנה לפרופסור באקדמיה לאמנויות היפות. פרדריק ארתור ברידגמן, הארי האמפרי מור ותאודור ראלי היו בין תלמידיו. יצירותיו של ז'רום תיעדו חורבות, נופים, ואת חיי היומיום במזרח התיכון של המאה ה-19. יצירותיו האוריינטליסטיות התאפיינו בסגנון ריאליסטי ודייקנות לפרטי פרטים. למרות זאת הציורים אינם תיעודיים ומתבססים במידה רבה על דמיון ושמועות. הוא נחשב לאחד האויבים המרים של התנועה האימפרסיוניסטית, למרות קשרי ידידות שהיו לו עם כמה מחבריה, בהם אדגר דגה. למרות הפופולריות הרבה לה זכה בימי חייו, הוא נשכח כמעט לגמרי במאה ה-20. יצירותיו זכו לפופולריות רבה בצפון אמריקה, ובמדינות המפרץ הפרסי. וויטייך הינאיס, אריק פאפ וסטניסלב חלבובסקי היו בין תלמידיו. דיוקן עצמי, 1886 ז'אן-לאון ז'רום מאת ז'אן-בטיסט קארפו; אוסף ני קרלסברג גליפטוטק פרינה ההטאירה המפורסמת עומדת למשפט באראופגוס בית המשפט להוצאות להורג ביוון העתיקה אחר-צהריים קיצי באגם, סביבות 1895 דיוגנס בחבית שלו, מוקף כלבים, 1860 קבלת הפנים של הנסיך דה קונדה בארמון ורסאי לאחר ניצחונו הצבאי באזור בלגיה על ידי לואי הארבעה עשר, 1878 נפוליאון במצרים, 1863; אוסף מוזיאון הארמיטאז' במדבר, 1867 יהודי ליד הכותל המערבי, 1868; אוסף מוזיאון ישראל מדליקת הנרגילה בהרמון, 1898 נפוליאון בונפרטה רכוב על סוס מביט בספינקס הגדול של גיזה, 1886; אוסף טירת הירסט (אנ'), קליפורניה מיכלאנג'לו מתבונן בפסל גו בלוודרה, 1849 Mary Anne Stevens (ed.), The Orientalists: Delacroix to Matisse: European painters in northern Africa and the near East, London: Royal Academy of Arts, 1984 מדיה וקבצים בנושא ז'אן-לאון ז'רום בוויקישיתוף יונתן הירשפלד, גולגותא – ציורו של ז'אן-לאון ז'רום, באתר הארץ, 6 ביוני 2019 ז'אן-לאון ז'רום, באתר אנציקלופדיה בריטניקה (באנגלית) ז'אן-לאון ז'רום, באתר "Find a Grave" (באנגלית) ז'אן-לאון ז'רום, באתר Discogs (באנגלית)
אלה ברקת

אלה ברקת (10 באוגוסט 1940 – 24 בינואר 1996) הייתה עיתונאית וסופרת. ברקת נולדה בברית המועצות בתקופת מלחמת העולם השנייה. הוריה היו הסופרת אוגניה גילה גרינברג-רייזברג והצייר אליעזר גרינברג. לאחר המלחמה עברה המשפחה לפולין לחפש קרובים ולבסוף שוכנו יחד עם "שארית הפליטה" בגרמניה, שם נולדה אחותה הצעירה שולמית. ב-1949 עלתה המשפחה לישראל, והתגוררה 3 שנים במעברת בת גלים ליד חיפה. בשנת 1952 עברה המשפחה להתגורר בקריית מוצקין בשיכוני עולים. הכישרון הספרותי שלה בכתיבה וידיעת השפה העברית בלטו. כבר בהיותה בבית ספר יסודי "אחדות" בקריית מוצקין, הייתה עורכת העיתון הבית ספרי. לימים למדה ב"מכונים הבריטיים" עיתונאות. ברקת התגיסה לצה"ל ב-1958 ושרתה בצוות הווי הנח"ל ובלהקת פיקוד הצפון. התגוררה בחיפה, באילת ולבסוף בתל אביב. כעיתונאית כתבה מאמרים רבים בשבועונים וירחונים כמו: "העולם הזה", "עולם האישה", "לאשה" ו"ערב ערב באילת", העיר בה התגוררה מספר שנים. הכתבות היו בעיקר בנושאים חברתיים. בהיותה תושבת אילת כתבה את ספרה הראשון "אל שום מקום" הספר נכתב על רקע הדיון הציבורי שהיה באותה תקופה, כינון יחסים חדשים עם גרמניה. את ספרה השני "אני לובה ג'יד" כתבה יחד עם גיבור הספר שמעון רימובסקי, אסיר שנמלט מהכלא בברית המועצות. הספר הוגדר כ"הפרפר היהודי" וזכה להדים רבים. ספרה השלישי "תנו לי להיכנס" הוא סיפור נפש, בעל קטעים אוטוביוגרפיים מתקופת הילדות, המלחמה ואחריה. ספר נוסף שהיה רב מכר הוא "סבך של חיוכים", ספרון קטן על המלה חיוך, עם איורים של יפתח אלון. ספרה האחרון הוא "אישה אחת בחרוזים" שגם בו מופעים קטעים אוטוביוגרפיים. ספריה נמצאים ברוב הספריות הציבוריות ובבתים פרטיים. בשנותיה האחרונות התגוררה בתל אביב. כשלוש שנים הייתה חולה באמפיזמה (נפחת הריאות) מחלה ממנה נפטרה. היא קבורה בבית העלמין "ירקון" תל אביב.
יחסי לוב–קפריסין

יחסי לוב–קפריסין הם היחסים הדיפלומטיים הרשמיים שבין מדינת לוב לבין הרפובליקה של קפריסין. היחסים בין המדינות כוננו בשנות השישים ונשארו חזקים דרך שלטונו של מועמר קדאפי ולאחר ניצחון המורדים בלוב. היחסים בין שתי המדינות הם יחסים ללא התרחשויות דיפלומטיות בולטות אך חמים יחסית. בשנת 2016, שווי הסחורה שיוצאה מקפריסין ללוב הגיעה לסך 145 מיליון דולר אמריקאי והיא כללה ברובה נפט מזוקק, אך גם סחורות מגוונות אחרות: כבשים, עזים, טלפונים ומיצי פירות. באותה שנה, שווי הסחורה שיוצאה מלוב לקפריסין הגיעה לסך 6.68 מיליון דולר אמריקאי וכללה גם היא ברובה נפט מזוקק. בנוסף, לוב ייצאה לקפריסין סחורה של מחשבים בשווי זניח. לוב מיוצגת בקפריסין בדרג השגרירות באמצעות שגרירות רשמית שהיא מחזיקה בניקוסיה, בירת המדינה. קפריסין מיוצגת בלוב בדרג השגרירות באמצעות שגרירות רשמית שהיא מחזיקה בטריפולי, בירת המדינה. יחסי ישראל–קפריסין What does Cyprus export to Libya? (2016), או אי סי What does Cyprus export to Libya? (2016), או אי סי EMBASSY OF LIBYA IN NICOSIA, CYPRUS EMBASSY OF CYPRUS IN TRIPOLI, LIBYA ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אלכסנדר-גבריאל דקאן

אלכסנדר-גבריאל דקאן (בצרפתית: Alexandre-Gabriel Decamps;‏ 3 במרץ 1803 – 22 באוגוסט 1860) היה צייר צרפתי שהשתייך לזרם הרומנטי באמנות ונחשב לאחר מגדולי הציירים בדורו. דקאן נולד בפריז למשפחה בורגנית, נשלח על ידי אביו לעבור הכשרה כצייר. ב-1820 כבר היה צייר עצמאי וצייר ליתוגרפים סאטיריים וסיפורים. ב-1823 החל לגלות עניין במזרח הקרוב וצייר סצנות מדומיינות העוסקות בו. הוא החל להציג את יצירותיו ב-1827, ושנה לאחר מכן, עוד בהיותו נער, היה בין הראשונים באירופה שנסעו לטורקיה ולצפון אפריקה. הוא חזר לפריז עם סקיצות רבות, ששימשו אותו עד סוף הקריירה שלו, והפכו אותו לאחד מבכירי הציירים האוריינטליסטיים. בהמשך הקריירה חזר לליתוגרפים וביקר באיטליה. בעקבות ביקורו זה צייר סצנות תנכיות ברקע מזרח תיכוני. באמצע המאה ה-19 כבר זכה דקאן לכבוד רב, ואף דורג לצד דלקרואה ואנגר כאחד האומנים הצרפתים המובילים של תקופתו ; בתערוכה הפריזאית של שנת 1855 קיבל את מדליית המועצה הגדולה. הוא חיבב חיות, בעיקר כלבים, והתענג על כל מיני ענפי ספורט שדה. הוא חי את מרבית חייו בפריז, והוא נפטר בשנת 1860 כאשר נזרק מסוסו במהלך מסע ציד בפונטנבלו. דקאן היה האב המייסד של האוריינטליזם לאחר שחשף בסלונים של פריז את חיי היומיום של המזרח בשנת 1831. הסגנון שלו, שהושפע מרמברנדט, התבטא בניגוד חזק של אור וצל ושימוש בחומר עבה, אשר ציירים, צלמים וסופרים רבים התכתבו ברבות הימים עם סגנונו. הוא היה הצייר המשפיע ביותר על האוריינטליזם והתמנה כמנהל בית הספר אוריינטלי חדש שהוקם. השפעות והתכתבות עם עבודתו של דקאן ניתן למצוא בעבודותיו של דלקרואה כמו הנשים של אלג'יר (1834), והפנאטים של טנג'יר (1838). היצירה קונסטנטינופול של הסופר תאופיל גוטייה (1853) תוארה כ"דקאניזם מילולי מרשים" על ידי הנרי ג'יימס. גוטייה אף השווה את תפקידו של דקאן כמגלה האוריינטליזם לתגליותיו של ז'אן ז'אק רוסו בטבע האדם. עוד נאמר עליו על ידי הוגי דעות צרפתים נוספים בני תקופתו שהוא הכריסטופר קולומבוס של האוריינטליזם, ושהמקבילה היחידה לתהילה שלו היא היצירה סיפורי אלף לילה ולילה. סגנון עבודתו של דקאן היה סגנון נועז המאפיין את צרפת של תקופתו. הוא נודע בתפיסה דרמטית חיה של המציאות, במשיחות מכחול נועזות ואף גסות, ובניגודים מדהימים של צבע ושל אור וצל. הנושאים שבחר לציוריו היו מגוונים מאוד. פעמים רבות צייר סצנות שהכיר מתוך כתבי הקודש, אלא שהוא היה כנראה ראשון הציירים האירופאים שצייר את הסצנות הללו עם רקע האקלים והנוף ההולם אותם. כך צייר למשל את יוסף נמכר על ידי אחיו, משה נמשה מהנילוס, סצינות מחייו של שמשון, ועוד. מבין הציורים ההיסטוריים שלו, אולי המרשים ביותר הוא תבוסתם של הקימברים, שייצגה מאבק בין המוני ברברים לבין צבא ממושמע. בנוסף ליצירות היסטוריות או מקראיות צייר דקאן גם סצנות רבות מחיי הצרפתים והטורקים, כשהמאפיין הבולט ביותר בתמונות אלו היה ההומור. סגנונות אלו נמצאים גם בעבודותיו השונות בציורי החיות ; דקאן אהב במיוחד לצייר הקופים. הציור הידוע שלו "הקונוסייר הצרפתי" הוא סאטירה על חבר המושבעים של האקדמיה הצרפתית לציור, שדחה כמה מעבודותיו המוקדמות בשל סטייה מכל סטנדרט ידוע. מדיה וקבצים בנושא אלכסנדר-גבריאל דקאן בוויקישיתוף אוריינטליזם אלכסנדר-גבריאל דקאן, באתר אנציקלופדיה בריטניקה (באנגלית) Cambridge University Press, Decamps, Alexandre Gabriel". Encyclopædia Britannica. 7, 1911 Encyclopædia Britannica disclaimer.
הנחיה

האם התכוונתם ל... הנחיה (ניהול) (דירֶקטיבה, הוראה) – הוראה של בעל סמכות כיצד יש לפעול בסיטואציה מסוימת הנחיה מקדמית – פרה-רולינג, החלטה של רשות שלטונית בעקבות פנייה של אדם או תאגיד בעניין יחסה של רשות זו לצעד שהוא מעוניין לעשות הנחיה 2.5 של פרקליטות המדינה – הנחיה מאת פרקליט המדינה, הקובעת את מדיניות התביעה, בהעמדה לדין של עד תביעה ו/או מתלונן שחזר בו במשפט מעדותו במשטרה הנחיות היועץ המשפטי לממשלה – הנחיות העוסקות במגוון נושאים הקשורים בפעולה השוטפת של ממשלת ישראל ומשרדיה הנחיות רפואיות מקדימות – מסמכים שבהם מפרט אדם פעולות רפואיות שבהן יש לנקוט, או שמהן יש להימנע, אם אותו אדם אינו מסוגל לקבל החלטות עקב מצבו הרפואי הנחיה – עבודתו של מנחה, מי שעוסק בהנחיית תוכניות ברדיו, בטלוויזיה (חדשות, תחרויות, מגזינים, אירועי ספורט ועוד) או בהנחיית אירועים ציבוריים ופרטיים (כגון אירועי הוקרה וטקסי חלוקת פרסים) מערכת הנחיה – רכיב בכלי הנמצא בתנועה (טיל, כלי שיט, מטוס וכדומה) וקובע את נתיב התנועה הנחיה אופטימלית – חוקים שמתבססים על תורת הבקרה (control theory) והאמידה (estimation theory) וטכנולוגיה מודרנית הנחיה אופטית מערכת ניווט אינרציאלית – עזר ניווט העושה שימוש במחשב וברכיבי IMU, אשר פועלים כחיישני תנועה אינרציאליים לניווט ללא מעדכנים חיצוניים. הנחיה דרך קו ראייה – סכמת הנחיה לטילים שעושה שימוש בשלוש נקודות: מיקום הטיל, מיקום המטרה ונקודת ייחוס הנחיית מרדף – שיטת הנחיה שנעשה בה שימוש נרחב בטילי תקיפה קרקעיים ישנים, שבה וקטור המהירות של הטיל תמיד מצביע ישירות על המטרה הנחיית לייזר הנחיית תת-אדום הנחיית Q – שיטת הנחיה שנעשה בה שימוש בטילים בליסטיים, שמסלולם מורכב מפאזה ממונעת קצרה יחסית, שבה מערכת ההנעה של הטיל פועלת, ולאחריה פאזה בליסטית אשר במהלכה הטיל מתכוון אל המטרה בהשפעת הכבידה
אסקימו לימון: החגיגה נמשכת

אסקימו לימון: החגיגה נמשכת הוא סרט ישראלי משנת 2001 שהיה ניסיון לעדכן את סדרת סרטי אסקימו לימון תוך שימוש בשחקנים צעירים (ניקי גולדשטיין, עידו לב ואלעד סטפנסקי). הסרט, שבוים בידי הבמאי צבי שיסל, היה הצלחה קופתית, עם 152,869 כרטיסים שנמכרו, אך לא בקנה המידה לה זכה הסרט הראשון בסדרה. הסרט נקרא גם אסקימו לימון 9 מעין המשך של שמונת הסרטים בכיכובם של השחקנים בסרטי אסקימו לימון: יונתן סגל, יפתח קצור, וצחי נוי. צחי נוי הוא השחקן היחידי מסדרת הסרטים שמופיע בסרט זה, והוא גם היחידי שמופיע בכל סדרת הסרטים. מירי בוהדנה הייתה הכוכבת הנשית של הסרט והצטלמה לראשונה בעירום חלקי. את הפקת הסרט יזם יורם גלובוס, וחברת גלובוס גרופ, שהיה מעורב בהפקת הסדרה במקור. במאי ויוצר הסדרה המקורית בועז דוידזון לא היה מעורב ולא קיבל קרדיט. על פי יורם גלובוס הוא רכש את הזכויות לסדרה ממנו כבר ב-1984. הקרנת הבכורה נערכה ב-7 במרץ 2001. הסרט היה מעומד לשלושה פרסי האקדמיה הישראלית לקולנוע (פרס אופיר) באפריל 2001 שודר בערוץ 2 סרט תיעודי על הפקת הסרט. בשנות ה-60 של המאה ה-20 בתל אביב, בנצי (אלעד סטפנסקי) מומו (עידו לב) ויודה'לה (ניקי גולדשטיין) הם שלושה בני-נוער מתבגרים. בנצי נדלק על לייזה (הגר תפוחי), בתו של יודה (צחי נוי) השומר על צניעותה ועל בתוליה בקנאות רבה, בעוד מומו נדלק על רינה (מירי בוהדנה), חברתו של יאקי (דדי זוהר) הבריון. הסרט מביא מעין מקבץ מכלל הסצינות מסדרת סרטי אסקימו לימון. בסרט השתתפו גם להקת צעירי תל אביב. "אסקימו לימון: החגיגה נמשכת", במסד הנתונים הקולנועיים IMDb (באנגלית) "אסקימו לימון: החגיגה נמשכת", באתר ספר הקולנוע הישראלי "אסקימו לימון: החגיגה נמשכת", באתר אידיבי "אסקימו לימון: החגיגה נמשכת", במסד הנתונים הקולנועיים KinoPoisk (ברוסית) "אסקימו לימון: החגיגה נמשכת", במיזם "אישים" לתיעוד היצירה הישראלית החגיגה נמשכת: ההפקה מירי בוהדנה בווידוי מביך: "הייתי זקוקה לכסף", באתר אייס, 28 ביוני 2023 דוד שליט, ‏ישתכח שמו, באתר גלובס, 7 במרץ 2001 גואל פינטו, מי מכיר את המועמדים, באתר הארץ, 11 בנובמבר 2001 אסתר זנדברג, החוליה החסרה, באתר הארץ, 13 באפריל 2001
אילן מנור

אילן מנור (נולד ב-26 באוקטובר 1969) הוא שחמטאי ישראלי בדרגת רב אמן, פסיכולוג ופסיכותרפיסט. נכון לאפריל 2021, מדורג במקום ה-40 בישראל לפי מד כושר. 1985 - ניצח באליפות ישראל לנוער (עד גיל 20) 1986 - השתתף באליפות ישראל וסיים במקום ה-11. באותה שנה הוא סיים במקום ה-11 באליפות אירופה לצעירים (עד גיל 20) 1988 - סיים במקום השלישי באליפות ישראל והיה חבר נבחרת ישראל באולימפיאדת השחמט ובאליפות אירופה לנבחרות 1989 - סיים במקום השלישי בתחרות בינלאומית בתל אביב (ניצח מיכאיל גורביץ') 1993 - ניצח בתחרות המכביה הארבע-עשרה 1996 - בתחרות לזכר צ'רניאק בתל אביב הוא סיים במקום השני (ניצח בוריס קנצלר) 1997 - הוענקה לו דרגת רב אמן. בשנת 1988 השתתף מנור באולימפיאדת שחמט: אילן מנור, באתר צ'סגיימס (באנגלית) אילן מנור, באתר פיד"ה (באנגלית) אילן מנור, באתר האיגוד הישראלי לשחמט Manor, Ilan - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
יחסי לוב – סן מרינו

יחסי לוב–סן מרינו הם היחסים הדיפלומטיים שבין מדינת לוב לבין הרפובליקה המרוממת של סן מרינו. בין המדינות נחתמו שני הסכמים דיפלומטיים: הסכם בדבר כינון היחסים הדיפלומטיים בין המדינות - 20 באוקטובר 1999 הסכם בדבר קידום וההגנה על השקעות - 10 בדצמבר 2006 לוב אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את לוב נמצאת ברומא, בירת איטליה. סן מרינו אינה מיוצגת בלוב, הן בדרג השגרירות והן בדרג הקונסולרי. הסכמים דיפלומטיים, באתר www.esteri.sm Embassy of Libya to San Marino, easydiplomacy.com (באנגלית) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי מצרים – סן מרינו

יחסי מצרים–סן מרינו הם היחסים הדיפלומטיים שבין רפובליקת מצרים הערבית לבין הרפובליקה המרוממת של סן מרינו. בין המדינות נחתמו שלושה הסכמים דיפלומטיים: הסכם בדבר כינון היחסים הקונסולריים הרשמיים בין המדינות - 29 בספטמבר 1977 הסכם בדבר כינון היחסים הדיפלומטיים בין המדינות - 16 ביוני 1989 הסכם בדבר התרבות - 2 בפברואר 1994 בשנת 2016, שווי הסחורה שיוצאה מסן מרינו למצרים הגיעה לסך 1.29 אלף דולר אמריקאי והיא כללה חוטים מבודדים וגמישי מתכת. באותה שנה, שווי הסחורה שיוצאה ממצרים לסן מרינו הגיעה לסך 291 אלף דולר אמריקאי והיא כללה גיליונות פלסטיק. בשנת 2015, שווי הסחורה שיוצאה מסן מרינו למצרים הגיעה לסך 2.63 אלף דולר אמריקאי והיא כללה חוטים מבודדים. באותה שנה מצרים לא ייצאה אף סחורה לסן מרינו. מצרים אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את מצרים נמצאת ברומא, בירת איטליה. סן מרינו מיוצגת במצרים על ידי שגרירות שהיא מחזיקה בקהיר, בירת מצרים. הסכמים דיפלומטיים, באתר www.esteri.sm Products that San Marino exports to Egypt (2016), The Observatory of Economic Complexity (באנגלית) (ארכיון) Products that San Marino imports from Egypt (2016), The Observatory of Economic Complexity (באנגלית) (ארכיון) Products that San Marino exports to Egypt (2015), The Observatory of Economic Complexity (באנגלית) (ארכיון) Embassy of the Arab Republic of Egypt to San Marino, easydiplomacy.com (באנגלית) Sammarinese Embassies and Consulates in Egypt, embassy.goabroad.com
ג'ון פרדריק לואיס

ג'ון פרדריק לואיס (באנגלית: John Frederick Lewis; ‏14 ביולי 1804 – 15 באוגוסט 1876) צייר בריטי וממובילי האוריינטליזם האנגלי. לואיס מעולם לא זכה מעולם להשכלה אומנותית פורמלית מלבד מה שלימד אותו אביו. הוא צייר בעיקר בצבעי מים. את רוב חייו הבוגרים העביר מחוץ לאנגליה, הוא שהה בספרד ובמרוקו בין השנים 1832-1834 וב-1837 עזב שוב את אנגליה למשך 14 שנים בהן ביקר באיטליה, יוון והלבנט וב-1841 קבע את מגוריו בקהיר למשך עשר שנים. היצירות שהציג אחרי שובו לאנגליה (ב-1851) זכו להערכה רבה אך לא היו רווחיות. הוא השתייך לקבוצת הפרה-רפאילטים, וצייר מחזות רבים מחיי היומיום בקהיר שמקור ההשראה העיקרי שלהן היה ביתו בקהיר. מבקריו טענו שהדמויות הערביות בציוריו נראות מעט אנגליות. בשנים 1856–1858 כיהן כנשיא האגודה המלכותית של הציירים בצבעי מים (אנ'). מדיה וקבצים בנושא ג'ון פרדריק לואיס בוויקישיתוף
יחסי מקסיקו – סן מרינו

יחסי מקסיקו–סן מרינו הם היחסים הדיפלומטיים שבין המדינות המקסיקניות המאוחדות לבין הרפובליקה המרוממת של סן מרינו. בין המדינות נחתמו שני הסכמים דיפלומטיים: הסכם בדבר כינון היחסים הקונסולריים הרשמיים בין המדינות - 17 בינואר 1977 הסכם בדבר כינון היחסים הדיפלומטיים הרשמיים בין המדינות - 22 במאי 2007 בשנת 2016, שווי הסחורה שיוצאה מסן מרינו למקסיקו הגיעה לסך 1.85 מיליון דולר אמריקאי והיא כללה מכונות כביסה, חוטי נחושת, מוצרי ניקיון ועוד. באותה שנה, מקסיקו לא ייצאה לסן מרינו אף סחורה. בשנת 2016, שווי הסחורה שיוצאה מסן מרינו למקסיקו הגיעה לסך 1.89 מיליון דולר אמריקאי והיא כללה מחשבים, מכונות שטיפה, חוטי נחושת, מוצרי ניקיון ועוד. באותה שנה, שווי הסחורה שיוצאה ממקסיקו לסן מרינו הגיעה לסך 63 אלף דולר אמריקאי והיא כללה דגנים ולתת. מקסיקו מיוצגת בסן מרינו על ידי קונסוליה כללית שהיא מחזיקה בסן מרינו, בירת סן מרינו. ועל ידי שגרירות שנמצאת ברומא, בירת איטליה. סן מרינו אינה מיוצגת במקסיקו, הן בדרג השגרירות והן בדרג הקונסולרי. הסכמים דיפלומטיים, באתר www.esteri.sm Products that San Marino exports to Mexico (2016), The Observatory of Economic Complexity (באנגלית) (ארכיון) Products that San Marino exports to Mexico (2014), The Observatory of Economic Complexity (באנגלית) (ארכיון) Products that San Marino imports from Mexico (2014), The Observatory of Economic Complexity (באנגלית) (ארכיון) אתר הקונסוליה הכללית
האלטר

הַאלטֶר (נכתב גם הלטר; ביידיש: האַלטער; בגרמנית: Halter) הוא שם משפחה. האם התכוונתם ל... אישים ששמם האלטר: הסבא מסלבודקא – ראש ישיבה ומנהיג זרם ארדין הלטר – אמן ישראלי דבורה קידר (הלטר) – שחקנית קולנוע ותיאטרון ישראלית; אמה של טלי הלטר-שנקר טלי הלטר-שנקר – עורכת סרטים ישראלית; בתה של דבורה קידר (הלטר) סוזי נאדור-האלטר – שחיינית עבר יהודייה בריטית ממוצא הונגרי מארֶק האלטר (אנ') – צייר וסופר יהודי-צרפתי ממוצא פולני; בנה של פרל האלטר ונינו של מאיר יחיאל האלטר מאיר יחיאל האלטר – מדפיס עברי ורשאי; אבי-סבו של מארק האלטר מרדכי האלטר – מורה, סופר ועורך יהודי-פולני וישראלי פרל האלטר – משוררת יידית יהודייה פולנייה-צרפתייה; אמו של מארק האלטר אחר: דפוס האלטר – בית דפוס עברי שפעל בוורשה
יחסי מלטה – סן מרינו

יחסי מלטה-סן מרינו הם היחסים הדיפלומטיים שבין רפובליקת מלטה לבין הרפובליקה המרוממת של סן מרינו. בין המדינות נחתמו חמישה הסכמים דיפלומטיים: הסכם בדבר כינון היחסים הקונסולריים הרשמיים בין המדינות - 17 בדצמבר 1981 הסכם בדבר כינון היחסים הדיפלומטיים בין המדינות - 17 ביולי 1995 הסכם בדבר מניעת כפל מס - 13 במאי 2005 חידוש ההסכם בדבר מניעת כפל מס - 10 בספטמבר 2009 הסכם בדבר שיתוף הפעולה הבריאותי - 28 באפריל 2016 בשנת 2016, שווי הסחורה שיוצאה מסן מרינו למלטה הגיעה לסך 639 אלף דולר אמריקאי והיא כללה מוצרי שיער, אבקת קקאו, מים בטעמים, רהיטים, נייר טואלט ועוד. באותה שנה, שווי הסחורה שיוצאה ממלטה לסן מרינו הגיעה לסך 10.7 אלף דולר אמריקאי והיא כללה ציוד בחינה. בשנת 2014, שווי הסחורה שיוצאה מסן מרינו למלטה הגיעה לסך 158 אלף דולר אמריקאי והיא כללה בגדים לנשים, אבקת קקאו, פסנתרים, מכונות כביסה ועוד. באותה שנה, מלטה לא ייצאה אף סחורה לסן מרינו. סן מרינו מיוצגת במלטה על ידי קונסוליה כללית בולטה, בירת מלטה. מלטה מיוצגת בסן מרינו על ידי קונסולית כבוד בסן מרינו, בירת סן מרינו. הסכמים דיפלומטיים, באתר www.esteri.sm Products that San Marino exports to Malta (2016), The Observatory of Economic Complexity (באנגלית) (ארכיון) Products that San Marino imports from Malta (2016), The Observatory of Economic Complexity (באנגלית) (ארכיון) Products that San Marino exports to Malta (2014), The Observatory of Economic Complexity (באנגלית) (ארכיון) "Consulate General of San Marino in Valletta, Malta - Embassy WorldWide". Embassy WorldWide (באנגלית בריטית). נבדק ב-2018-05-20. "Honorary Consulate of Malta in San Marino City, San Marino - Embassy WorldWide". Embassy WorldWide (באנגלית בריטית). נבדק ב-2018-05-20.